મુંબઇઃ નવા વર્ષે રિલીઝ થનારી ફિલ્મોમાં આદિત્ય રોય કપૂર અને શ્રદ્ધા કપૂરની ફિલ્મ ‘ઓકે જાનૂ’ની તેમના ફેન્સ આતુરતાથી રાહ જોઇ રહ્યાં છે. જેના ટ્રેલરે તો પહેલેથી જ ધૂમ મચાવી છે. ત્યારે હવે તેનું પ્રથમ ગીત હમ્મા હમ્મા રિલીઝ થઇ રહ્યું છે. જેમાં શ્રદ્ધા અને આદિત્યની ગજબની કેમેસ્ટ્રી જોવા મળી રહી છે. શ્રદ્ધા અને આદિત્યના ફૂલ ટુ રોમાન્સથી ભરેલી ફિલ્મ આશીકી-2ને ચાહકોએ ખૂબ જ પસંદ કરી હતી. ત્યારે હવે આ ફિલ્મની પણ દર્શકો આતુરતાથી રાહ જોઇ રહ્યાં છે.